data.title: Nou universitaris accepten penes de fins a un any de presó per una protesta estudiantil
data.context: Els nou estudiants universitaris jutjats per una protesta davant la Secretaria d'Universitats i Recerca l'any 2017 han acceptat un pacte amb la fiscalia per a rebaixar les penes de fins a quatre anys de presó acusats de delictes de desordres públics, atemptat contra l'autoritat i lesions a una condemna de tan sols entre sis i dotze mesos de presó. El grup de suport als estudiants la Pública a Judici i el Sindicat d'Estudiants dels Països Catalans (SEPC) s'han concentrat a les nou del matí a les portes de l'Audiència de Barcelona, com a mostra de suport i per a denunciar el cas. Concentració de la @PublicaJudici i el @SEPC_nacional de suport als nou estudiants que van demanar la rebaixa de taxes universitàries jutjatshttps://t.co/e84vNEGBR8 pic.twitter.com/gzI1RBWnO6 — VilaWeb (@VilaWeb) May 30, 2019  Segons el relat de fets que han acceptat els acusats, la tarda de l'11 de maig del 2017 el SEPC va convocar una manifestació d'estudiants a la plaça Universitat de Barcelona per demanar una rebaixa del 30% en les taxes universitàries, la seva gratuïtat progressiva i l'equiparació dels preus de graus i màsters. Es van concentrar unes 800 persones que van baixar pel carrer de Pelai, la plaça de Catalunya i el carrer de Fontanella, recorregut durant el qual es van llençar ous de pintura contra diversos establiments comercials i contra els mossos d'Esquadra que protegien El Corte Inglés de la plaça. La manifestació va continuar per la Via Laietana, al final de la qual, davant la Secretaria d'Universitats, van arribar-hi entre 300 i 400 manifestants. Allà hi havia quatre furgonetes dels antiavalots protegint l'edifici, així com diversos agents a peu de carrer.
data.text: desordres públics, atemptat contra l'autoritat i lesions
data.id: P_700_C_700_Q1
data.question: De quins delictes han estat acusats els nou estudiants universitaris que van protestar el 2017?
data.text: a les nou del matí
data.id: P_700_C_700_Q2
data.question: A quin hora s'han concentrat el grup de suport als estudiants condemnats?
data.text: a les portes de l'Audiència de Barcelona
data.id: P_700_C_700_Q3
data.question: On s'han concentrat el grup la Pública a Judici i el Sindicat d'Estudiants dels Països Catalans?